The Kapil Sharma Show: कपिल के शो में बुआ ने ली एंट्री और लगा दी सबकी क्लास, देखें यह धमाकेदार Video  
कपिल शर्मा के शो में बुआ ने मारी एंट्री
बुआ ने आते ही शो में किया धमाका
'द कपिल शर्मा शो' का वीडियो सोशल मीडिया पर हुआ वायरल
The Kapil Sharma Show: कॉमेडी किंग कपिल शर्मा (Kapil Sharma) अपने शो में हर बार कोई न कोई धमाल जरूर मचाते हैं. ऐसी कुछ स्थिति इस बार भी शो में बनने वाली है, क्योंकि इस बार भी 'द कपिल शर्मा शो (The Kapil Sharma Show)' में दमदार धमाका होने वाला है. दरअसल, जल्द ही 'द कपिल शर्मा शो (The Kapil Sharma Show)' में एक और सदस्य जुड़ने वाला है. यह सदस्य कोई और नहीं, बल्कि खुद कपिल (Kapil Sharma) की बुआ जी 'कम्मो' हैं. शो की नई सदस्य 'कम्मो बुआ' आते ही न केवल ढेर सारा धमाल मचाती हैं, बल्कि खुब सारी मस्ती भी करती हैं. इतना ही नहीं, कम्मो बुआ शो में एंट्री लेते ही 'सपना' और अर्चना पुरण सिंह की भी क्लास लगा देती हैं. 
Bua ji aa rhe hai welcome karna tho Banta hai #thekapilsharmashow every sat-sun 9.30pm on @sonytvofficial @krushna30 @kapilsharma 
A post shared by  Bharti Singh (@bharti.laughterqueen) on Jul 19, 2019 at 10:33pm PDT

'द कपिल शर्मा शो (The Kapil Sharma Show)' की सदस्य भारती ने अपने सोशल मीडिया एकाउंट से एक वीडियो शेयर किया, जिसमें शो की नई सदस्य और कपिल की कम्मो बुआ एंट्री करती नजर आ रही थीं. और तो और यह कम्मो बुआ खुद कॉमेडी क्वीन भारती सिंह ही हैं, जिन्होंने अपना लुक ऐसा बना रखा था कि उन्हें देखकर कोई भी हंस पड़े. आंखों पर मोटा सा चश्मा, घुंगरैले बाल और सलवार कमीज पहने भारती सिंह 'कम्मो बुआ' के लुक में बिल्कुल अतरंगी लग रही थीं. इस जबरदस्त वीडियो को अपने इंस्टाग्राम अकाउंट से शेयर करते हुए भारती सिंह ने लिखा, 'बुआ जी आ रही हैं वेलकम करना तो बनता है.'
बता दें ये पहली बार नहीं है जब 'द कपिल शर्मा शो (The Kapil Sharma Show)' में कुछ नया धमाका होने वाला हो. कॉमेडी किंग कपिल शर्मा (Kapil Sharma) का शो न केवल अपने कंटेंट के मामले में बेहतर होता है, बल्कि यह शो टीआरपी के रेस में भी हमेशा आगे रहता है. शो के दूसरे सदस्य यानी कीकू शारदा (Kiku Sharda), कृष्णा अभिषेक, सुमोना चक्रवर्ती, भारती और चंदन प्रभाकर अपनी एक्टिंग और बातों से सबको हंसाते और खुश रखते हैं. इस हफ्ते भी कपिल शर्मा और उनकी टीम दर्शकों को हंसाने के लिए पूरी तरह से तैयार है.